open-index/open-wikipedia-markdown huggingface dataset:
Nylkurper

Die **Nylkurper** (*Oreochromis niloticus*) is 'n varswatervis wat natuurlik voorkom in die Nylrivier, die Groot Skeurvallei-mere en sekere Wes-Afrika riviere. Die spesie is in Suid-Afrika by die Kaapse Vlakte, die Wes-Kaap, KwaZulu-Natal en Zimbabwe en Zambië vrygelaat. Dit het ook die Limpoporivier en ander riviere aan die ooskus van Suid-Afrika en Mosambiek binnegedring. In Engels staan die vis bekend as die *Nile tilapia*.

## Voorkoms 
duimnael|links|'n Nylkurper.

Die stertvin is gestreep en die mannetjies word rooi oor die kop, onderlyf en die dorsale- en stertvinne gedurende die broeityd. Die vis word tot 50&nbsp;cm lank en die Zimbabwe-hengelrekord is 4,04&nbsp;kg.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* *Oreochromis niloticus* by FishBase
Israelse kurper

Die **Israelse kurper** (*Oreochromis aureus*) is 'n varswatervis wat by die Kaapse Vlakte, die Wes-Kaap en KwaZulu-Natal voorkom. Die vis kom natuurlik voor in Israel, die suidelike gedeelte van die Nylrivier, die Tjadmeer en in die Niger- en Sénégalrivier. In Engels staan die vis bekend as die *Israeli tilapia*. Hierdie vis is reeds gedurende 1910 in Suid-Afrika vrygelaat.

## Voorkoms 
Die mannetjies het gedurende die broeityd 'n helder blou kop met 'n blouswart ken en keel. Die stertvin is pienkerig. Die vis word tot 30&nbsp;cm lank en die Suid-Afrikaanse hengelrekord daarvan is 1,85&nbsp;kg.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Oreochromis-aureus.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Clyde

duimnael|links|Die Clyderivier in Glasgow teen skemertyd
Die **Clyderivier** (Engels: *River Clyde*, Skots-Gaelies: *Abhainn Chluaidh* [avɪɲˈxlˠ̪uəj]) is 'n groot rivier in Skotland. Dit is die negende langste rivier in die Verenigde Koninkryk en die derde langste in Skotland. Aangesien die Clyde deur Skotland se nywerheidsmetropool Glasgow vloei, het dit vroeër 'n belangrike rol vir die skeepsbou en handel in die Britse Ryk gespeel. Teen die middel van die 19de eeu het tagtig persent van alle stoomskepe, wat in Groot-Brittanje gebou is, uit skeepswerwe langs die Clyde gekom.

Die Clyde ontspring in die Lowther Hills in South Lanarkshire. Dit mond in 'n estuarium genaamd die *Firth of Clyde* uit.

## Verwysings 
## Eksterne skakels 
*
Kariba-kurper

Die **Kariba-kurper** (*Oreochromis mortimeri*) is 'n varswatervis wat in die middelste gedeelte van die Zambezirivier en die Luangwarivier, 'n sytak van die Zambezirivier, voorkom. In Engels staan die vis bekend as die *Kariba tilapia*.

## Voorkoms 
Die vis is helder olyfblou of bronskleurig en die keelgedeelte is dofgroen of swart. Mannetjies ontwikkel 'n konkawe kopprofiel. Die vis word tot 43&nbsp;cm lank en weeg dan 4&nbsp;kg. Die Zimbabwe-hengelrekord is 3.43&nbsp;kg. Die vis lyk baie soos die bloukurper.

## Habitat 
Die vis leef in beskermende en stil water van groot riviere. Hulle vreet alge, diatome, detritus, insekte en soöplankton. Hulle broei feitlik die hele jaar; elke wyfie lewer verskeie kleintjies op 'n slag. Die mannetjie maak 'n pieringvormige nes.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Oreochromis-mortimeri.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Shire-kurper

Die **Shirekurper** (*Oreochromis shiranus*) is 'n varswatervis wat in die Malawimeer, die onderste gedeelte van die Shirerivier en die onderste gedeelte van die Zambezirivier voorkom. Hulle kom ook in die Chilwa- en Chiutamere voor. In Engels staan die vis bekend as die *Shire tilapia*.

## Voorkoms 
Die vis is olyfkleurig met 'n ligte roomkleurige of geel skynsel. By die volwasse mannetjies word die rante van die dorsale- en stertvinne helder oranje. Die vis word tot 37&nbsp;cm lank.

## Habitat 
Hulle leef in die rietagtige areas en moerasse asook in beskermde plantwortelareas langs rivieroewers. Hulle vreet alge, plante en fitoplankton. Die vis broei gedurende die somer nadat die mannetjies 'n nes gebou het van 50–90&nbsp;cm in deursnee. Die wyfies is mondbroeiers.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Oreochromis-shiranus+shiranus.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Pasjtoe

: *Hierdie artikel handel oor die taal. Vir die etniese groep, sien Pasjtoene.*

duimnael|links|Die woord "Pax̌tō" in Arabiese skrif
[duimnael|links|Verspreiding van etniese groepe in Pakistan volgens die [Central Intelligence Agency|CIA in 1980]]
**Pasjtoe** (پښتو, *Pax̌tō*, [paʂto]), histories bekend as **Afghani** (افغاني) of **Pathani**, is 'n Irannese taal wat deur sowat 50 miljoen mense in Afghanistan, Pakistan en Iran gepraat word. Dit vorm saam met Dari (Persies) die amptelike tale van Afghanistan. Daarbenewens dien Pasjtoe as ampstaal van die Pakistanse provinsies van Khyber Pakhtunkhwa, Beloetsjistan en die Federaalgeadministreerde stamgebiede. Pasjtoe word met die Arabiese alfabet geskryf.

## Verwysings 
## Eksterne skakels
Dari

duimnael|links|Die woord "Dari" in in die Arabiese alfabet
**Dari** (Persies/Farsi: دری [dæˈɾiː]) of **Dari-Persies** (فارسی دری [fɒːɾsije dæˈɾiː]) is die variant van Persies wat in Afghanistan gebesig word. Die term *Dari* verwys daarnaas vanaf die 10de eeu na die vroeë Nieu-Persiese literêre taal. Sy gebruik in die nouer sin van 'n Afghanse variant van Persies word sedert 1964 amptelik deur die Afghanse regering erken en bevorder. So word na Dari in baie westerse bronne ook verwys as Afghanse Persies.

Soos bepaal deur die grondwet van Afghanistan, is Dari - naas Pasjtoe - een van dié land se twee ampstale. Dari is nogtans die mees gesproke taal in die land en die moeder- of eerste taal van tussen 'n kwart en die helfte van die bevolking. Dari het die status van 'n lingua franca in Afghanistan en dien ook as onderrigmedium.

Iranse en Afghanse Persies is onderling verstaanbaar, waarby verskille hoofsaaklik beperk bly tot die woordeskat en fonologie.

## Verwysings 
## Eksterne skakels 
* 
* *My Languages - Learn Dari*
Clanwilliam-klipbaber

Die **Clanwilliam-klipbaber** (*Austroglanis gilli*) is 'n varswatervis wat voorkom in die sytakke van die Olifantsrivierstelsel by Clanwilliam in die Wes-Kaap. Dit word deur die IUBN geklassifiseer as 'n kwesbare spesie. In Engels staan die vis bekend as *Clanwilliam rock catfish*.

## Voorkoms 
Die vis se dorsale en pektorale vinne is gepunt. Die vis is lank met 'n plat en breë kop. Daar is drie pare baarde om die mond. Die vis is gryserig tot gelerig bruin van kleur en word tot 164&nbsp;mm lank.

## Habitat 
Die vis leef tussen rotse en klippe en onder banke in helder, vloeiende riviere. Hulle vreet insekte en ander ongewerweldes wat hulle op die bodem kry.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Austroglanis-gilli.html
Austroglanididae

**Austroglanididae** is 'n varswatervisfamilie van die orde Siluriformes. Die familie beskik slegs oor een genus wat drie spesies bevat. Dié familie is endemies aan die Olifantsrivier, Wes-Kaap.

## Genus 
Die volgende genus en gepaardgaande spesies is deel van die familie:
* *Austroglanis*
::* *Austroglanis barnardi* - Barnard se klipbaber
::* *Austroglanis gilli* - Clanwilliam-klipbaber
::* *Austroglanis sclateri* - Klipbaber

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Austroglanis

**Austroglanis** is 'n genus van visse wat aan die familie Austroglanididae behoort. Daar is drie spesies wat aan die genus behoort en al drie is endemies aan Suid-Afrika. Die baarde se posisie op die onderkaak is kenmerkend.

## Spesies 
* *Austroglanis barnardi* - Barnard se klipbaber
* *Austroglanis gilli* - Clanwilliam-klipbaber
* *Austroglanis sclateri* - Klipbaber

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Beloetsji

: *Hierdie artikel handel oor die taal. Vir die etniese groep, sien Beloetsje.*

duimnael|links|Die woord "Beloetsji" in Arabiese skrif
[duimnael|links|Verspreiding van etniese groepe in Pakistan volgens die [Central Intelligence Agency|CIA in 1980]]
**Beloetsji** (بلوچی baločî Balóćí) is 'n Irannese taal wat deur sowat 5 miljoen mense in Afghanistan, Pakistan, Iran, Turkmenistan, die Verenigde Arabiese Emirate en Oman gepraat word. Dit is 'n erkende minderheidstaal in Iran en Pakistan in die streek Beloetsjistan. Daarbenewens dien Beloetsji as ampstaal van die Iranse provinsie Sistan en Beloetsjistan en van die Pakistanse provinsie Beloetsjistan. Beloetsji word met die Arabiese alfabet geskryf.

## Verwysings 
## Eksterne skakels
Klipbaber

Die **Klipbaber** (*Austroglanis sclateri*) is 'n varswatervis wat in die Oranje- en Vaalrivier-stelsels voorkom. In Engels staan die vis bekend as *Rock catfish*.

## Voorkoms 
Die vis is olyfbruin van kleur en word tot 300&nbsp;mm lank.

## Habitat 
Die vis verkies om in 'n rotsagtige omgewing te leef in vloeiende riviere met stroomversnellings. Hulle vreet ongewerweldes, veral insekte.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Austroglanis-sclateri.html
Andrew Marr

200px
**Andrew Marr**

**Britse joernalis, televisie-aanbieder en politieke kommentator**

----

**Akademiese opleiding**
Trinity Hall, Cambridge

----

**Bekende programme**
*BBC News*
*The Andrew Marr Show*

----

**Getroud met**
Jackie Ashley (1987 tot hede)

**Andrew William Stevenson Marr** (* 31 Julie 1959 in Glasgow, Skotland) is 'n Britse joernalis, televisie-aanbieder en politieke kommentator. 

Hy was twee jaar lank, tot en met Mei 1998, redakteur van die dagblad *The Independent* en daarna, vanaf 2000 tot en met 2005, politieke redakteur van die *BBC News*. Vanaf September 2005 het hy *Sunday AM* (tans *The Andrew Marr Show*), 'n politieke program wat op Sondagoggende deur *BBC One* uitgesaai word. Marr is ook die aanbieder van *BBC Radio 4* se program *Start the Week*.

In 2007 het Andrew Marr 'n dokumentêre televisiereeks oor die politieke geskiedenis van na-oorlogse Brittanje, ''Andrew Marr's History of Modern Britain*, aangebied wat deur *BBC Two'' uitgesaai is. Twee jaar later is 'n opvolgreeks vervaardig wat die periode tussen 1901 en 1945 behandel, ''Andrew Marr's The Making of Modern Britain''. 

In 2010 het hy 'n televisiereeks aangebied wat die lewe in, die ontwikkeling van en die uitdagings vir sommige van die wêreld se grootste stede behandel, ''Andrew Marr's Megacities''. Koningin Elizabeth II se sestig jaar op die troon is vroeg in 2012 in 'n televisiereeks van drie aflewerings, *The Diamond Queen*, behandel.

In 2012 is sy boek *A History Of The World* deur *Macmillan Uitgewers*, 'n druknaam van *Pan Macmillan Uitgewers*, uitgegee.

## Bibliografie
* *My Trade*
* *A History of Modern Britain*
* *The Making of Modern Britain*
* *The Diamond Queen*
* *A History Of The World*
Turkanameer

[duimnael|links|Kaart van die [Groot Mere van Afrika:Albertmeer (*Lake Albert*)Edwardmeer (*Lake Edward*)Kivumeer (*Lake Kivu*)Kyogameer (*Lake Kyoga*)Malawimeer (*Lake Malawi*)Mwerumeer (*Lake Mweru*)Rukwameer (*Lake Rukwa*)Tanganjikameer (*Lake Tanganyika*)Turkanameer (*Lake Turkana*)Victoriameer (*Lake Victoria*)]]
duimnael|links|218px|’n Rekonstruksie van die Turkana-seun se gesig.
Die **Turkanameer** (Engels: *Lake Turkana*) is in die noorde van Kenia en was voorheen bekend as die **Rudolfmeer**. Die meer is 290&nbsp;km lank en 32&nbsp;km wyd. Dit is die grootste meer in 'n woestyn in die wêreld en is deel van die Groot Mere van Afrika en die Groot Skeurvallei. Dit het geen uitvloei nie en verloor water slegs deur verdamping. Die noordelike punt van die meer is in Ethiopië. Die Omorivier mond uit in die meer.

## Antropologie 
Sowat 2 tot 3&nbsp;miljoen jaar gelede was die meer groter en die gebied vrugbaarder, en was dit ’n woonplek van vroeë hominiede. Die paleoantropoloog en omgewingsbewaarder Richard Leakey was aan die hoof van verskeie uitgrawings in die gebied en talle belangrike vondste van Hominini-oorblyfsels is hier gedoen. Die 2&nbsp;miljoen jaar oue skedel KNM ER 1470 is in 1972 hier gevind. Die naam *Homo rudolfensis* is in 1986 deur V.P. Alexeev voorgestel daarvoor – dit is afgelei van die ou naam, Rudolfmeer.

In 1984 is die Turkana-seun, ’n feitlik volledige skelet van *Homo ergaster*, ook hier ontdek en in 1999 die 3,5&nbsp;miljoen jaar oue skedel *Kenyanthropus platyops*, wat beteken "die Platgesigmens van Kenia".

Lake turkana.jpg|Die Turkanameer soos uit die Sibiloi- Nasionale Park gesien
ISS039-E-4020 - View of Ethiopia.jpg|Die meer word grootliks deur die Omorivier uit Ethiopië gevoed

## Bron 
* ''Africa's Great Rift Valley'' Nigel Pavitt. 2001. 

## Eksterne skakels 
*
Tiervis

Die **tiervis** (*Hydrocynus vittatus*) is 'n roofvis en 'n varswatervis wat in die Okavango- en Zambeziriviere en ook in riviere in die Laeveld voorkom. Buite Suider-Afrika kom die vis voor in die Kongorivier, Tanganjikameer en ander riviere in Noord- en Wes-Afrika. Die Tiervis is seker een van die bekendste visse in Suider-Afrika en staan in Engels bekend as die *Tigerfish*. Die vis was voorheen onder die familie *Characidae* geklassifiseer.

duimnael|links|Spesies van die Hydrocynus-genus; die boonste een is die tiervis.

## Voorkoms 
Die vis is lank en lenig met gepunte vinne en die stertvin is diep gevurk. Die kop is groot met 'n sterk kakebeen met agt groot tande elk wat uit die mond uitsteek. Die jong visse is silwerkleurig. Die volwasse visse is ook silwerkleurig met 'n blou skynsel op die rug. Daar is 'n klomp, swart parallele strepe oor die sye van die vis. Die vinne is geel tot rooi van kleur met 'n swart rand aan die agterkant. Die mannetjies en wyfies lyk dieselfde maar die wyfies word groter as die mannetjies; die wyfies word tot 700&nbsp;mm lank en die mannetjie slegs 500&nbsp;mm. Die Zimbabwe hengelrekord is 15,507&nbsp;kg.

## Habitat 
Die vis verkies warm water wat baie suurstof bevat hoofsaaklik in groter riviere en mere. Dit het die gewoonte om na die oppervlak te gaan op soek na prooi en word dan soms self die prooi van die visarend. Die vis broei gedurende die somer.

## Hengel 
[duimnael|links|'n Klein *H. vittatus* uit 'n boloop van die [Zambezi.]]
Die tiervis is 'n gewilde sportvis en is 'n belangrike kommersiële vis in die Karibadam met meer as 184&nbsp;ton wat gedurende 1977 gevang is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakels 
* Fishbase - *Hydrocynus vittatus*
* 

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Clive Sinclair

duimnael|links|ZX Spectrum (1982)
[duimnael|links|ZX Spectrum 128K, 'n 8 bis-rekenaar van [1986]]
**Sir Clive Marles Sinclair** (30 Julie 1940 – 16 September 2021) was 'n Engelse entrepreneur en uitvinder wat veral in die laat 1970's en vroeë 1980's met sy ontwikkelings op die gebied van verbruikerselektronika bekendheid verwerf het, waaronder die eerste sakrekenaar, die Verenigde Koninkryk se eerste digitale horlosie, tuisrekenaars en draagbare televisietoestelle.

Nadat hy enkele jaar lank as assistentredakteur van *Practical Wireless* en *Instrument Practice* werksaam was, het Sinclair in 1961 sy eie onderneming, *Sinclair Radionics*, gestig waar hy in 1972 met die *Sinclair Executive* die eerste plat sakrekenaar ter wêreld ontwikkel en vervaardig het. Sinclair het hom later op die vervaardiging van tuisrekenaars toegespits en die *Sinclair ZX80* ontwikkel, die Verenigde Koninkryk se eerste tuisrekenaar wat op die massamark gemik is en vir minder as £100 verkoop is. Dit is opgevolg deur *Sinclair Research* se ZX81 en ZX Spectrum-rekenaars. Die laasgenoemde sou in die vroeë dae van die Britse tuisrekenaarbedryf 'n beslissende rol speel. Sinclair het in 2010 opgemerk dat hy self nie van rekenaars gebruik maak nie en die telefoon bo e-pos verkies.

Sinclair, wat in 1983 tot die ridderstand verhef is, het later *Sinclair Vehicles* gestig en die *Sinclair C5* ontwikkel, 'n battery-aangedrewe elektriese motor waarmee hy egter geen kommersiële sukses kon behaal nie. Sinclair het hom sedertdien op persoonlike vervoermiddels toegespits en onder meer die A-fiets ontwikkel, 'n voubare fiets vir pendelaars met 'n gewig van 5,5 kg wat maklik gevou en in openbare vervoermiddels saamgeneem kan word.
Ramparty

duimnael|'n Bruidegom word na sy ramparty gelei.
[duimnael|*The bachelor party*, tekening deur [Louis Wain (1860–1939), olie op doek, ca. 1939]]

’n **Ramparty** of **bokkefuif** is ’n informele partytjie wat gehou word vir ’n aanstaande bruidegom om sy "laaste aand van vryheid" saam met sy mansvriende te vier, waar laasgenoemde dikwels ook na sy bruilofsfees genooi is. Die ramparty word gewoonlik deur die strooijonker en/of ander bruidegomsvriende gereël. Die vroulike weergawe staan bekend as die *kombuistee* of *henneparty*.

Rampartye word gewoonlik in die geheim beplan om sover moontlik 'n verrassing vir die bruidegom te wees. Die byeenkoms neem gewoonlik die vorm van 'n braai, naweekkamp in die bos of 'n rustige kuier in 'n restaurant aan. Soms ruk die partytjies egter handuit en gaan met hewige drinkery of die reël van 'n ontkleedanser gepaard.

Soms word "rumparty" verkeerdelik gebruik, waarskynlik verwysende na die oormatige drankgebruik tydens die gesellighede.

## Eksterne skakels
Turkmeens

: *Hierdie artikel handel toor die taal. Vir die etniese groep, sien Turkmene.*

**Turkmeens** (Түркменче, تورکمنچه, *Türkmençe*, [tʏɾkmɛntʃɛ] of түркмен дили, تورکمن تیلی, *türkmen dili*, [tʏɾkmɛn dɪlɪ]) is 'n Turkiese taal wat deur sowat 7,6 miljoen mense in Turkmenistan, Iran, Afghanistan, Oesbekistan en Rusland gepraat word. Dit is die vierde mees verspreide taal van Sentraal-Asië naas Oesbekies, Kasaks en Tadjiks asook die sesde mees gesproke Turkiese taal naas Turks, Azerbeidjans, Oesbekies, Kasaks en Oeigoers. Turkmeens is die amptelike taal van die Republiek Turkmenistan en verwant aan Turks en Azerbeidjans.

[duimnael|links|Etniese kaart van [Sentraal-Asië]]
Tot 1993 is die Cyrilliese alfabet gebruik en sedert 1993 word Turkmeens met 'n nuwe Turks-Latynse alfabet geskryf, wat vir al die Turkiese tale in Sentraal-Asië beplan is. In Afghanistan en Iran word 'n gemodifiseerde Arabiese alfabet gebruik.

## Verwysings 
## Eksterne skakels 
*
Agulhasstroom

duimnael|260px|Kaart van die Agulhasstroom (in oranje).

Die **Agulhasstroom** vloei aan die ooskus van Suid-Afrika verby in 'n suidwestelike rigting. Die stroom het sy oorsprong op die ewenaar as die Mosambiekstroom, vloei suidwaarts deur die Mosambiekkanaal waar dit net noord van Durban aansluit by die Oos-Madagaskarstroom om die Agulhasstroom te vorm. Hiervandaan vloei dit na die Agulhasbank. Tussen Port St. Johns en Oos-Londen is die stroom ongeveer 5 tot 10&nbsp;km vanaf die kus.

Die seestroom is warm (23 – 26&nbsp;°C) en vloei teen 'n spoed van 5 knope. Die stroom is 100&nbsp;km breed en 3&nbsp;000&nbsp;m diep en lewer water teen 'n tempo van 70 miljoen m3 water per sekonde aan die Agulhasbank. Wanneer die stroom verby die Agulhasbank is, swaai dit eers suidwaarts en later ooswaarts terug na die suidwes Indiese Oseaan en staan dan bekend as die Agulhasterugkeerstroom.

Daar is reeds 1&nbsp;373 verskillende visspesies uit 225 families in die stroom aangeteken.

## Sien ook 
* Benguelastroom, seestroom aan die weskus van Suider-Afrika.

## Bronne 
* *Quest:Science for South Africa* Vol. 8, number 2. 2012 ISSN 1729-830X
* *Coastal Fishes of Southern Africa*. Phil & Elaine Heemstra. 2004. 
* ''Die verhaal van Lewe & die Omgewing, 'n Afrika-perspektief.'' Jo van As, Johann du Preez, Leslie Brown en Nico Smit. Struik Nature. 2013. 

## Eksterne skakel 
* http://www.fishbase.us/trophiceco/EcosysRef.php?ve_code=238&sp=
Kirgisies

: *Hierdie artikel handel oor die taal. Vir die etniese groep, sien Kirgisiërs.*

**Kirgisies** (кыргызча, قىرعىزچا, *kyrgyzcha*, [qɯɾʁɯzʧɑ] of кыргыз тили, قىرعىز تىلى, *kyrgyz tili*, [qɯɾʁɯz tili]) is 'n Turkiese taal wat deur sowat 4,6 miljoen mense in Kirgisië, Afganistan, Tadjikistan, Oesbekistan, Pakistan en die Volksrepubliek China gepraat word. Dit is die vyfde mees algemene taal van Sentraal-Asië naas Oesbekies, Kasaks, Tadjiks en Turkmeens asook die sewende mees gesproke Turkiese taal naas Turks, Azerbeidjans, Oesbekies, Kasaks, Oeigoers en Turkmeens. Kirgisies is die amptelike taal van die Republiek Kirgisië en verwant aan Kasaks en Karakalpaks.

[duimnael|links|Etniese kaart van [Sentraal-Asië]]
duimnael|links|Die Kirgisiese Cyrilliese alfabet
Kirgisies word amptelik met 'n aangepaste Cyrilliese alfabet geskryf, maar op die internet word ook 'n variant van die Latynse alfabet gebruik. In Afganistan en die Volksrepubliek China word 'n aangepaste Arabiese alfabet gebruik.

Na die verbrokkeling van die Sowjetunie (aan die begin van die 1990's) het die regerings van die Sentraal-Asiatiese lande met Turkiese tale op die amptelike gebruik van die nuwe Turks-Latynse alfabet besluit. Vir Kirgisies en Kasaks het 'n kommissie 'n gemeenskaplike alfabet uitgewerk.

Deesdae is Russies steeds die belangrikste taal in die groot stede, soos Bisjkek, terwyl Kirgisies sy waarde en invloed veral onder die jongmense verloor.

## Verwysings 
## Eksterne skakels 
*
Tadjiks

: *Hierdie artikel handel oor die taal. Vir die etniese groep, sien Tadjiks (volk).*

**Tadjiks** (забо́ни тоҷикӣ́, *zaboni tojikī*, [zaˈbɔni tɔd͡ʒiˈki]), ook **Tadjikse Persies** (форси́и тоҷикӣ́, forsii tojikī, [fɔrˈsiji tɔd͡ʒiˈki]) genoem, is 'n Irannese taal wat deur sowat 7,9 miljoen mense in Tadjikistan, Afghanistan, Kirgisië, Oesbekistan en die Volksrepubliek China gepraat word. Dit is die derde mees verspreide taal van Sentraal-Asië naas Oesbekies en Kasaks. Tadjiks is die amptelike taal van die Republiek Tadjikistan.

[duimnael|links|Etniese kaart van [Sentraal-Asië]]
duimnael|links|Die woord "tojikī" in die Cyrilliese (Tоҷикӣ) en Arabiese alfabet (تاجیکی)
Tadjiks is 'n moderne variëteit van Persies wat deur invloed van Russies en die Turkse tale van Sentraal-Asië tydens die Sowjetunie ontstaan het. Tadjiks word amptelik met 'n gemodifiseerde Cyrilliese alfabet geskryf, maar in die Internet word ook 'n variant van die Latynse alfabet gebruik. In Afghanistan en die Volksrepubliek China word 'n gemodifiseerde Arabiese alfabet gebruik.

## Verwysings 
## Eksterne skakels
Oesbekies

: *Hierdie artikel handel oor die taal. Vir die etniese groep, sien Oesbeke.*

**Oesbekies** (*Oʻzbek*, Ўзбек, اوزبیک) is 'n Turkiese taal wat deur sowat 27 miljoen mense in Oesbekistan, Kirgisië, Afghanistan, Kasakstan, Turkmenistan, Tadjikistan, Rusland en die Volksrepubliek China gepraat word. Dit is die mees verspreide taal van Sentraal-Asië asook die derde mees gesproke Turkiese taal naas Turks en Azerbeidjans. Oesbekies is die amptelike taal van die Republiek Oesbekistan en verwant aan Oeigoers. Daarbenewens word in die outonome republiek Karakalpakië die Turkse taal Karakalpaks deur die Karakalpakke gebesig.

[duimnael|links|Etniese kaart van [Sentraal-Asië]]
Tot 1993 is die Cyrilliese alfabet gebruik en sedert 1993 word Oesbekies met 'n nuwe Turks-Latynse alfabet geskryf, wat vir al die Turkiese tale in Sentraal-Asië beplan is. In Afghanistan en die Volksrepubliek China word 'n gemodifiseerde Arabiese alfabet gebruik.

## Alfabette 
### Cyrilliese alfabet 
### Latynse alfabet 
## Verwysings 
## Eksterne skakels 
*
Alestidae

**Alestidae** is 'n varswatervisfamilie van die orde Characiformes. Hierdie familie was voorheen gespel as *Alestiidae*.

## Genus 
Die volgende genus en gepaardgaande spesies is deel van die familie en kom in Suider-Afrika voor:
* *Hydrocynus*
::* *Hydrocynus vittatus* - Tiervis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings
Geelbekpaling

Die **Geelbekpaling** (*Anguilla mossambica*) is 'n varswatervis wat voorkom in riviere aan die ooskus van Afrika vanaf Kenia suidwaarts tot by Kaap Agulhas. In Engels staan die vis bekend as die *Longfin eel*.

## Voorkoms 
Die kop en lyf is lank en die vel is dik en glad met versonke, klein skubbe. Die dorsale, anale en stertvin is aanmekaar en vorm een vin. Die dorsale vin se oorsprong is voor dié van die anale vin. Die paling het 'n groot mond, klein tandjies en dik lippe. Die kieue is klein en is nét voor die pektorale vinne. Die vis is olyfbruin of grys van kleur (ligter aan die onderkant) en word tot 1,2&nbsp;m lank. Die Suid-Afrikaanse hengelrekord is 5,73&nbsp;kg.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* Fishbase: *Anguilla mossambica*
Birmaans

**Birmaans** (မြန်မာစာ, *mranma ca* vir die geskrewe taal, en 50px, *mranma ca.ka:* vir die gesproke taal) is 'n Tibeto-Birmaanse taal wat deur sowat 32 miljoen mense in Mianmar en Bangladesj gepraat word. Dit is die amptelike taal van Mianmar en die derde belangrikste inheemse taal van Indo-China ná Viëtnamees en Thai. Birmaans word in die Birmaanse skrif geskryf, 'n Brahmi-skrif uit die Indiese skriffamilie.

## Verwysings
Groenkop-kurper

Die **Groenkop-kurper** (*Oreochromis macrochir*) is 'n varswatervis wat voorkom in die boonste gedeeltes van die Zambezi-, Kunene-, Okavango- en Kafueriviere, asook die Karibadam. In Engels staan die vis bekend as die *Greenhead tilapia*.

## Voorkoms 
Die onvolwasse vis is silwerkleurig met 8-9 vertikale breë strepe oor die lyf en die vinne is gelerig. Die volwasse vis is olyf tot heldergeel aan die bokant, die sye en vinne is gryserig, daar is swart kolle op die kop en die dorsale vin het 'n geel rant met groen kolletjies op die membrane. Broeiende mannetjies is heldergroen op die kop en boonste gedeelte van die lyf. Die vis word tot 40&nbsp;cm lank en die Zimbabwe hengelrekord is 2.6&nbsp;kg.

## Habitat 
Die vis leef in stil water langs rivier oewers en vloedvlaktes. Hulle vreet mikroskopiese voedsel soos alge, diatome en detritus vanaf die bodem. Die onvolwasse visse leef in vlak, beskermende water en vreet soöplankton en inseklarwes. Die vis is mondbroeiers en skiet kuit in die somer.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Oreochromis-macrochir.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Khmer

: *Hierdie artikel handel oor die taal in Suidoos-Asië. Vir die etniese groep, sien Khmer (volk).*

**Khmer** (ភាសាខ្មែរ, [pʰiːəsaː kʰmaːe] of meer formeel ខេមរភាសា [kʰeɛmaʔraʔ pʰiːəsaː]), soms ook **Kambodjaans** genoem, is 'n Austro-Asiatiese taal wat deur sowat 14 miljoen mense in Kambodja, Viëtnam, Thailand en Laos gepraat word. Khmer is die amptelike taal van Kambodja en is verwant aan Viëtnamees. Dit is ná Viëtnamees die tweede mees gesproke Austro-Asiatiese taal en die vierde belangrikste inheemse taal van Indo-China ná Viëtnamees, Thai en Birmaans. Khmer word in die Khmer-skrif geskryf, 'n Brahmi-skrif uit die Indiese skriffamilie.

duimnael|links|Die woord "Khmer-skrif" in Khmer-skrif
Die alternatiewe benaming van die Austro-Asiatiese tale – Mon-Khmer-tale – is van die twee tale Mon en Khmer afgelei.

## Sien ook 
* Khmer Rouge
* Khmer-ryk

## Verwysings 
## Eksterne skakels 
*
Houtdorp

**Houtdorp** is ’n nedersetting in die munisipaliteit Ermelo in die provinsie Gelderland in Nederland.
Lao (taal)

: *Hierdie artikel handel oor die taal in Suidoos-Asië. Vir die etniese groep, sien Laos (bevolkingsgroep).*

duimnael|links|Die woord "Laotiese skrif" in Lao
**Lao** (ພາສາລາວ, *phasa lao* [pʰáːsǎː láːw]) is 'n Tai-Kadai-taal wat deur sowat 3,2 miljoen mense in Laos, Thailand, Kambodja en Viëtnam gepraat word. Lao is die amptelike taal van Laos en is verwant aan Thai. Dit is ná Thai die tweede mees gesproke Tai-Kadai-taal en die vyfde belangrikste inheemse taal van Indo-China ná Viëtnamees, Thai, Khmer en Birmaans. Lao word in die Laotiese skrif geskryf, 'n Brahmi-skrif uit die Indiese skriffamilie.

## Verwysings 
## Eksterne skakels
Yo Grapes

**Yo Grapes** is die solo-elektropopmusiekprojek van Desmond & the Tutus-lid Craig Durrant en is gebaseer in Johannesburg, Gauteng (Suid-Afrika). Yo Grapes maak musiek met sy stem en kitaar, met begeleidende elektroritmes wat op sy skootrekenaar gespeel word.

Yo Grapes het nog geen plate uitgereik nie, maar het sy versamelde snitte gratis op die internet beskikbaar gestel.

## Verwysings 
## Eksterne skakels 
*  
* Last.fm-profiel 
* SoundCloud-profiel 
*
Craig Durrant

**Craig Durrant** is 'n Suid-Afrikaanse musikant vanuit Johannesburg, Gauteng. Hy is bekend as tromspeler vir Desmond & the Tutus en as sololid van die elektropopprojek Yo Grapes. Hy is die jonger broer van Desmond & the Tutus-medelid, Shane Durrant.

## Eksterne skakels 
*  
* YouTube-kanaal
Desmond & the Tutus

**Desmond & the Tutus** is 'n Suid-Afrikaanse musiekgroep vanuit Pretoria, Gauteng.

## Diskografie 
### Vollengtealbums 
* *Tuckshop* (2008, Awesomeland Records)
* *MNUSIC* (2012, Sony BMG)
* *Enjoy Yourself* (2015)
* *Desmond* (2020)

### EP's 
* *And The* EP (2009, Awesomeland Records)

### Enkelspelers 
* *Kiss You On The Cheek 12″* Enkelspeler (2008, Tigersushi Records)

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
* Amptelike webwerf 
* Blogspot-joernaal 
*  
* Flickr-profiel 
* Last.fm-profiel 
* MySpace-profiel 
*  
* YouTube-profiel
Holiday Murray

**Holiday Murray** is 'n vierstukmusiekgroep vanuit Kaapstad, Wes-Kaap (Suid-Afrika) bestaande uit die lede James Tuft op stem en kitaar, Justin Davenport op stem en elektriese kitaar, Chris Carter op stem, baskitaar, viool en sintetiseerder, en Ellis Silverman op tromme.

## Diskografie 
### Vollengtealbums 
* *Holiday Murray* (2011)

### Enkelspelers 
* *Jirey* (2010)

## Verwysings 
## Eksterne skakels 
*  
* MySpace-profiel 
* SoundCloud-profiel
Jeremy Loops

duimnael|Jeremy Loops & Bonnie Ferguson (2013)
**Jeremy Loops** is 'n Suid-Afrikaanse musikant vanuit Kommetjie, Kaapstad. Hy maak musiek deur instrumentsnitte deur luspedale en eggo- en verwringingseenhede te voer.

## Diskografie 
### EP's 
* *Jeremy Loops* EP
* *Trading Change* (2014)

## Verwysings 
## Eksterne skakels 
*  
*  
* SoundCloud-profiel
Debbie

**Debbie** is 'n Afrikaanse rolprent wat in 1965 uitgereik is. Die rolprent was aanvanklik omstrede omdat dit 'n ongetroude meisie wat swanger raak, uitbeeld. Dit is oorspronklik 'n ouderdomsperk van 16 jaar opgelê, wat daarna na 21 verander is. Die perk is later opgehef.

## Genre 
Die rolprent is 'n drama. Dit het tans geen ouderdomsperk nie.

## Hoofrolspelers 
* Susanne van Oudtshoorn as Debbie Malan.
* Leon le Roux as Paul.
* Gert van den Bergh as dr. Chris Hugo, Paul se pa.
* Hettie Uys as mev. Malan
* Siegfried Mynhardt as mnr. Malan, Debbie se pa.
* Cobus Rossouw as Bennie, Trudie se verloofde.
* Dawid van der Walt as Pieter le Grange
* Johan du Plooy
* Beryl Gresak as Tina Hugo
* Emsie Botha as Trudi
* Sann de Lange as 	Hester Schoombie
* Wena Naudé as vrou in kerk
* Cathy Meyers
* June Neethling
* Vonk de Ridder
* Frances Fuchs
* Robert van Tonder
* Deanne de Witt
* Barry Trengove (nie gekrediteer nie)

## Storielyn 
Die rolprent is gegrond op die boek van Tryna du Toit, *Groen Koring*. Dit is 'n verhaal wat die waardeverskille tussen konserwatiewe en liberale mense belig en fokus op die stryd van 'n persoon wat in albei wêrelde vasgevang is.

Debbie is 'n plattelandse meisie wat swanger raak en dan eerstehandse kennis opdoen oor die vooroordele van mense en die probleme wat haar as ongehude moeder in die oë staar. Haar eie ouers wil niks met haar te doen hê nie en haar kêrel se ouers stel ‘n aborsie voor. Tussen hierdie verwerping aan die een kant en dwang aan die ander kant, moet sy haar keuse maak.

## Sien ook 
* Lys van Afrikaanse rolprente

## Eksterne skakels 
*
Ekonoom

duimnael|200px|Die Franse ekonoom en politikus, Frédéric Bastiat.

'n **Ekonoom** is iemand wat homself met die wetenskap van die ekonomie besig hou of dit toepas. So 'n persoon kan die ekonomie bestudeer, stimuleer, teorieë en konsepte ontwikkel en toepas of oor ekonomiese beleid skryf. Binne hierdie gebied is daar verskeie sub-velde, wat wissel van die breë filosofiese teorieë tot gefokusde studies van kleinighede binne spesifieke markte, makro-ekonomiese analise, mikro-ekonomiese analise of die analise van finansiële state. Analitiese metodes en gereedskap soos ekonometrie, statistiek, ekonomiese rekenaarmodelle, finansiële ekonomie, wiskundige finansiering en wiskundige ekonomie word hiervoor ingespan.

Volgens Frédéric Bastiat:

## Verwysings
IFK Göteborg

**IFK Göteborg** is met 18 kampioenskappe en 2 UEFA Bekers die suksesvolste Sweedse sokkerspan en speel in die *Alsvenskan*. Die span se tuisveld is die Gamla Ullevi (kapasiteit: 19&nbsp;000 toeskouers) in Gotenburg, wat hulle deel met hulle Gotenburgse mededingers GAIS en Örgryte IS. Vir belangrike wedstryde verplaas *IFK* na die Nya Ullevi, wat 40&nbsp;000 sitplekke het.

## Erelys 
* **Sweedse kampioen (18)**
: 1908, 1910, 1918, 1935, 1942, 1958, 1969, 1982, 1983, 1984, 1987, 1990, 1991, 1993, 1994, 1995, 1996, 2007
* **Sweedse beker (5)**
: 1979, 1982, 1983, 1991, 2008
: (naaswenner (5): 1986, 1999, 2004, 2007, 2009)
* **Sweedse Supercup (1)**
: 2008
* **UEFA-beker (2)**
: 1982, 1987

## Bekende sokkerspelers 
*  Sven-Göran Eriksson
*  Ove Kindvall
Buig-my-nie

Die **buig-my-nie** of **Afrikaanse buksboom** (*Buxus macowanii*) is 'n regopgroeiende boom met een of meer stamme en hangende takke. Die plant is endemies aan Suid-Afrika en die FSA nommer is 358.  Op die SANBI-rooilys is dit as *veilig* gelys. Dit kom in die Oos-Kaap, KwaZulu-Natal, Limpopo en Noordwes voor.

Dit is bladhoudend, groei baie stadig en word 4 tot 10 meter hoog. Dit is gehard, rypbestand en ook droogtebestand. Die boom dra klein groenerige blommetjies van winter tot lentetyd. Die ryp vrugte is bruinerig en die blare heldergroen. Dit kan in potte geplant word, tot 'n bonsai gesnoei word, en kan ook in allerhande vorme, soos heinings of lolliepop-boompies, gesnoei word.

Lêer:Buxus macowanii, vrugte, Manie van der Schijff BT.jpg|vrugte

## Sien ook 
* Alfabetiese lys van Suid-Afrikaanse bome

## Verwysings 
## Eksterne skakels
Orgaan

'n **Orgaan** is 'n versameling van verskillende liggaamsweefsels, soos gladdespierweefsel en skeletspierweefsel, wat saamwerk om 'n spesifieke funksie te verrig. Voorbeelde is die hart waarvan die funksie is om bloed deur die liggaam te pomp en die longe wat die liggaam van suurstof voorsien. Organe is baie belangrik om lewensprosesse in lewende organismes te onderhou.

Van die organe in die menslike liggaam is:
* Brein
* Hart
* Lewer
* Longe
* Maag
* Mond
* Niere
* Neus
* Oog
* Oor
* Pankreas
* Skelet
* Skildklier
* Spiere
* Vel
Hawais

duimnael|links|Verspreiding van Hawais in die Verenigde State (2000-sensus)
**Hawais** (*ʻŌlelo Hawaiʻi*, [ʔoːˈlɛlo həˈvɐjʔi]) is die taal van Hawaii se inheemse bevolking. Dit vorm saam met Engels die amptelike tale van die Amerikaanse deelstaat Hawaii.

Taalkundiges klassifiseer Hawais as 'n Oos-Polinesiese taal wat nouverwant aan Mangarevanies en Marquesanies van Frans-Polinesië is. Dit is ietwat minder verwant aan Cookeilandse Māori, Māori, Rapa Nui en Tahitiaans en het daarnaas nog 'n los verbintenis met die tale van Wes-Polinesië, waaronder Niuies, Samoaans, Tokelauaans, Tongaans en Tuvaluaans.

Volgens die Hawaii-taalkommissie het die aantal volwasse sprekers, wat Hawais vlot kan praat, in 1997 tot sowat 2&nbsp;000 gedaal.

## Verwysings 
## Eksterne skakels
Malgassies

: *Hierdie artikel handel oor die taal. Vir die etniese groep, sien gerus Malgasse (volk).*

**Malgassies** (*Fiteny malagasy*, [ˌmalaˈɡasʲ], ) is die taal van Madagaskar se inheemse Malgasse-volk en word deur sowat 18,1 miljoen mense gepraat. Saam met Frans vorm dit die amptelike tale van Madagaskar. Dit is die mees westelike en enigste in Afrika gebesige van die Austronesiese tale, wat hoofsaaklik in Asië en Oseanië gepraat word.

[duimnael|links|Verspreiding van Malgassiese [dialeke in Madagaskar]]
Taalkundiges klassifiseer Malgassies as 'n Maleis-Polinesiese taal wat nou verwant aan die Ma'anyan-taal van die eiland Borneo in Indonesië is, byna 7000&nbsp;km ver van Madagaskar. Malgassies het saam met immigrante uit Suidoos-Asië na Madagaskar gekom. Dit is ietwat minder verwant aan Indonesies en Maleis en het daarnaas nog 'n los verbintenis met die tale van die Filippyne, waaronder Cebuano en Tagalog. Malgassies het met verloop van tyd leenwoorde uit Arabies en Swahili, maar ook later van Engels en Frans oorgeneem.

## Sien ook 
* Malgassiese Wikipedia

## Verwysings 
## Eksterne skakels 
*  
*
Agulhasbank

duimnael|regs|300px|Die Agulhas bank suid van Kaap Agulhas.

Die **Agulhasbank** is 'n uitloper van die kontinentale bank van Afrika suid van Kaap Agulhas. Die bank is vlak en daal tot 200&nbsp;m diep en strek vir 300&nbsp;km die see in. Dit speel 'n kritiese rol in die kommersiële visbedryf van Suid-Afrika. Die Atlantiese Oseaan en Indiese Oseaan ontmoet mekaar op die bank by Kaap Agulhas.

[duimnael|regs|300px|Kaart wat die ligging van Agulhasbank relatief tot [Kaap die Goeie Hoop aandui.]]

## Bron 
* Coastal Fishes of Southern Africa. Phil & Elaine Heemstra. 2004. 

## Sien ook 
* Agulhasstroom
* Aliwal-bank
* Protea-bank
Matthew Mole

**Matthew Mole** is 'n Suid-Afrikaanse musikant vanuit Kaapstad. In 2012 wen hy die Converse *Get Out Of The Garage*-kompetisie.

Matthew Mole se EP *You did well, kid* is in 2011 gratis aanlyn vrygestel. Hy het ook sy ander enkelsnitte gratis op die Internet beskikbaar gestel.

Mole beskryf sy musikale styl as folk met 'n elektroniese "ruggraat".

## Diskografie 
* 2011: *You Did Well, Kid* EP 
* 2013: *The Home We Built*
* 2014: ''Take Yours, I'll Take Mine''

## Verwysings 
## Eksterne skakels 
* 
*  
* Last.fm-profiel 
* MySpace-profiel 
* SoundCloud-profiel 
*  
* YouTube-profiel
Tagalog

duimnael|links|
duimnael|links|Tagalog se Baybayin-skrif
**Tagalog** (*Wikang Tagalog*, [tɐˈɡaːloɡ]) is die belangrikste taal van die Filippyne en vorm saam met Engels die *de facto* amptelike tale van die Filippyne, met Filippyns as die de jure amptelike taal. Die taal word veral op die hoofeiland Luzon rondom die hoofstad Manila in die Sentraal-Filippyne gepraat. Daarbenewens word Tagalog deur emigrante in die Verenigde State gepraat, veral in die deelstate Hawaii en Kalifornië. Dit is die grootste nie-Engelse taal van Hawaii, sowat 17,7% van alle huishoudings gebruik Tagalog.

Die naam "Tagalog" is afgelei van die endoniem *taga-log* ("rivierbewoner"), saamgestel uit *tagá*- ("inheems" of "van") en *ilog* ("rivier").

Taalkundiges klassifiseer Tagalog as 'n Maleis-Polinesiese taal wat nou verwant aan Cebuano is. Dit is ietwat minder verwant aan Indonesies en Maleis en het daarnaas nog 'n los verbintenis met Malgassies in Madagaskar.

## Sien ook 
* Tagalog Wikipedia

## Verwysings 
## Eksterne skakels 
*
Cebuano

**Cebuano** (*Sugbuanon*, *Bisayâ*, *Bisayâng Sugbuanon*, *Sinugbuanong Binisayâ* of *Sinibwano*; [sɛˈbwɑːnoʊ]) is na Tagalog (met Filippyns as  amptelike taal) die tweede belangrikste taal van die Filippyne. Die taal word veral in die suide van die Filippyne gepraat, spesifiek op die eiland Mindanao en die Visayas. Die naam is afgelei van die eiland met die naam Cebu.

Taalkundiges klassifiseer Cebuano as 'n Maleis-Polinesiese taal wat nou verwant aan Tagalog is. Dit is ietwat minder verwant aan Indonesies en Maleis en het daarnaas nog 'n los verbintenis met Malgassies in Madagaskar.

## Sien ook 
* Cebuano Wikipedia

## Verwysings 
## Eksterne skakels 
*
Davao Stad

**Davao Stad** (Engels: *Davao City*, Cebuano: *Dakbayan sa Davao*, Tagalog: *Lungsod ng Dabaw*) is ná Manila en Quezon Stad die derde grootste stad van die Filippyne. Die stad het 'n bevolking van 1&nbsp;449&nbsp;296 met 240&nbsp;057 huishoudings in 2010 gehad en het 'n oppervlakte van 2&nbsp;444 km².
Onvoorwaardelike liefde

Die konsep van **onvoorwaardelike liefde** kan beste beskryf word deur 'n ingesteldheid van omgee sonder enige voorwaardes of verdienste. So kan die liefde tussen 'n ma en kroos as onvoorwaardelik beskou word. Honde word algemeen as die 'mens se beste vriend' gesien vanweë hulle vermoë om onvoorwaardelik liefde te betoon.

My wil is die van onvoorwaarlike liefde: Dit is - om jouself uit 'n plek van gemaklikheid uit te haal, in 'n plek van ongemak te plaas teenoor enige iemand. Maak nie saak wat die persoon aan jou gedoen het of nog aan jou gaan doen nie. Lees dit weer en dink hierdie keer aan wat Jesus vir ons gedoen het deur vir ons te sterf en Hy bly steeds lief vir ons maak nie saak wat nie
Joh 3:16  Want so lief het God die wêreld gehad, dat Hy sy eniggebore Seun gegee het, sodat elkeen wat in Hom glo, nie verlore mag gaan nie, maar die ewige lewe kan hê.
liefde is onselfsugtig,as jy iemand lief het fokus jy op daardie persoon se geluk, behoeftes en begeertes, jy sal enige opoffer sodat daardie persoon die beste in hy/sy lewe kan bereik, probeer altyd om geduldig en vriendelik te wees en as jy iemand lief het, regtig lief het sal dit vir altyd hou
Kortvin-paling

Die **Kortvin-paling** (*Anguilla bicolor bicolor*) is 'n varswatervis wat in riviere voorkom aan die ooskus van Afrika suidwaarts vanaf die Zambezirivier. In Engels staan die vis bekend as die *Shortfin eel*.

## Voorkoms 
Die dorsale vin begin eers by die anale vin. Die vis is donker olyfkleurig tot bruin aan die bokant en ligter aan die onderkant. Volwassenes verander van kleur en word bronssilwer. Die paling word tot 80&nbsp;cm lank.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* Fishbase: ''Anguilla bicolor bicolor'
Hoogmeien

**Hoogmeien** is ’n nedersetting in die munisipaliteit Buren in die provinsie Gelderland in Nederland.
Anguillidae

**Anguillidae**, (varswater palings) is 'n vis-familie van die orde Anguilliformes. Die familie bestaan slegs uit een genus met sestien spesies waarvan vier in Suider-Afrika voorkom. Die familie is lank met die tipiese palinglyf. Daar is geen buikvin nie en die skubbe is baie klein. Die visse broei in die see uit, migreer na varswaterbronne en keer uiteindelik weer terug see toe om te broei.

## Genus 
Die volgende genus en gepaardgaande spesies is deel van die familie:
* *Anguilla*
::* *Anguilla bengalensis labiata* - Afrika-bontpaling
::* *Anguilla bicolor bicolor* - Kortvin-paling
::* *Anguilla marmorata* - Madagaskar-bontpaling
::* *Anguilla mossambica* - Geelbekpaling

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Hoogbroek, Neder-Betuwe

**Hoogbroek** is ’n nedersetting in die munisipaliteit Neder-Betuwe in die provinsie Gelderland in Nederland.
Hoog Buurlo

duimnael|links|280px|'n Skaapkraal te Hoog Buurlo (2009)
**Hoog Buurlo** is ’n nedersetting in die munisipaliteit Apeldoorn in die provinsie Gelderland in Nederland. Dit lê wes van die stad Apeldoorn en oos van Radio Kootwijk.

## Geskiedenis 
Hoog Buurlo is 'n ou landbou-enklawe in die middel van woude en die Hoog Buurlose Heide.

Vir eeuelank is dieselfde vorm van landbou hier beoefen, wat as 'n voorbeeld van die opstalkultuur gesien word. Akkerbou, skaapboerdery en eikehoutsaag (looisuur van eikebas word in die looiery gebruik) het die nodige inkomste verskaf.

Die landerye en skaaplope bestaan ​​nog steeds. Die gebied genaamd Hoog Buurlo het ook nog dieselfde vorm as drie eeue gelede: rofweg sirkelvormig, begrens deur beuklane. Onlangs is daar gewerk aan die bou van 'n nuwe skaapkraal. Dit is in 2009 voltooi. Die menslike bewoning bestaan ​​uit twee voormalige plase met drie bewoonde opstalle.
Madagaskar-bontpaling

Die **Madagaskar-bontpaling** (*Anguilla marmorata*) is 'n varswatervis wat in riviere van Madagaskar en aanliggende eilande voorkom. Dit kom ook voor in riviere aan die ooskus van Afrika vanaf die Zambezirivier tot by die Oos-Kaap. Die paling is egter meer volop suid van die Limpoporivier. In Engels staan die vis bekend as die *Giant mottled eel*.

## Voorkoms 
duimnael|links|220px|'n Opgestopte Madagaskar-bontpaling
duimnael|links|220px|'n Lewende reus-bontpaling

Die vis is dofgeel met donkerbruin of swart vlekke op en word tot 1.85&nbsp;m lank. Die Suid-Afrikaanse hengelrekord is 16.36&nbsp;kg.

## Habitat 
Die paling verkies diep rotspoele om in te woon en is snags aktief. Die spesie eet graag krappe, paddas en ander vis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* Fishbase: *Anguilla marmorata*

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Louis van Rensburg

**Louis van Rensburg** (* 31 Julie 1944 – † 9 September 2012) was ’n Afrikaanse sanger, komponis en liedjieskrywer. Hy het bekendheid verwerf met sy musiek vir die TV-reeks ''Ballade vir 'n enkeling*, waaronder die liedjie "Voshaarnooi". Hy het ook klankbane vir verskeie ander TV-reekse soos *Bart Nel*, *Bosveldwinkel*, *Wielie-Walie*, *Geknelde land*, *Meester* en *Arende* geskryf. Meer onlangs het hy die temamusiek vir die sepie 7de Laan geskryf.

Van Rensburg is op die ouderdom van 68 oorlede nadat hy ’n maand vantevore in die Garden City-kliniek in Johannesburg met longontsteking opgeneem is. Hy laat sy vrou, Rita en twee seuns, Louis en Jacques agter.

## Albums 
Van Rensburg se albums:

* Solus Sewe (1973)
* Diverse Opnames (1974–1994)
* Ek ken ’n Melodietjie (1975)
* Ek en my Nooientjie (1976)
* Bosveldwinkel (1980)
* Katvoet (1981)
* Bosveldhotel, die moevie (1982)
* Windharp teen die tyd (1983)
* Oom Lewies se Bosveldmusiek (1985)
* Ballade vir ’n Enkeling (1986)
* Voshaarnooi(1987)
* My Musiek (1992)
* Ballade vir ’n Enkeling 2 (1993)
* Arende – Transkripsie (1994)
* Arende – Select (1994)
* Endangered Species (1995)
* Jy mag maar (1999)
* 7de Laan (2000)
* Tuiskoms (2012)

Hy het ’n SAMA-toekenning vir sy album *Jy mag maar* ingepalm.

## Liedjies 
Van sy bekendste liedjies is *Voshaarnooi*, *Op My Ou Ramkietjie* en *Bella Boklam''.

## Kyk ook 
* Lys van Suid-Afrikaanse musikante

## Verwysings 
## Eksterne skakels 
* 
* 
* 
*